ചായ്ക്കോത്ത്മലയിലെ അനധികൃത മണ്ണെടുപ്പ് പ്രദേശം മണ്ണിടിച്ചില് ഭീഷണിയില് പള്ളിക്കര: കുന്നത്തുനാട് പഞ്ചായത്തിലെ മനയ്ക്കടവ് ചായ്ക്കോത്ത്മലയിലെ അനധികൃത മണ്ണെടുപ്പിനെ തുടര്ന്ന്്്് സമീപത്തുള്ള പട്ടികജാതി കോളനി മണ്ണിടിച്ചില് ഭീഷണിയില്. മഴ ശക്തിപ്രാപിക്കുന്നതോടെ ഏതു നിമിഷവും ഏകദേശം നൂറടിയിലേറെ പൊക്കമുള്ള പ്രദേശം നിലംപതിക്കാവുന്ന സാഹചര്യമാണുള്ളത്. ഇതേതുടര്ന്ന് കഴിഞ്ഞ ദിവസം പ്രദേശവാസികളോട്്്് ഇവിടെ നിന്നും ഒഴിഞ്ഞു നില്ക്കാന് കലക്ടര് ആവശ്യപ്പെട്ടിരുന്നു. ഇതോടനുബന്ധിച്ച് എം.എല്.എ പഞ്ചായത്ത് പ്രസിഡന്റ്, റവന്യു അധികൃതര് എന്നിവര് പങ്കെടുത്ത യോഗവും ചേര്ന്നു. നാളുകള്ക്കു മുമ്ബ് താഴെയുള്ള പ്രധാന റോഡിനോട് ചേര്ന്നു കിടക്കുന്ന സ്വകാര്യവ്യക്തികളുടെ ഭൂമിയില് നടന്ന മണ്ണെടുപ്പാണ് പ്രദേശവാസികള്ക്ക് വിനയാകുന്നത്. കോളനിയിലെ പല വീടുകളും മണ്ണെടുപ്പിനെ തുടര്ന്ന് രൂപപ്പെട്ട ഗര്ത്തത്തിന്റെ വക്കിലാണ് സ്ഥതി ചെയ്യുന്നത്. കോളനിയിലെ കാര്ത്തു എന്ന വൃദ്ധയുടെ പുരയിടത്തിന്റെ ഒരു ഭാഗം ഇതിനോടകം മണ്ണിടിഞ്ഞ് അപ്രതൃക്ഷമായി. സ്ഥലത്തിന്റെ അതിരു കാണണമെങ്കില് ഗര്ത്തിന്റെ അടിഭാഗത്ത് എത്തണം. താന് താമസിക്കുന്ന കൂരയോട് ചേര്ന്നു കിടക്കുന്ന തൊഴുത്തും കഴിഞ്ഞ മഴക്കാലത്ത് ഇടിഞ്ഞുതാണു പോയതായി വൃദ്ധ പറഞ്ഞു. ഇതിനെതിരെ ബന്ധപ്പെട്ട പഞ്ചായത്ത് അധികാരികള്ക്ക് പരാതി നല്കിയെങ്കിലും യാതൊരുവിധ നടപടികളും സ്വീകരിച്ചില്ലെന്നും കാര്ത്തു പറഞ്ഞു. ഇതിനിടയിലാണ് മനയ്ക്കകടവിലെ സ്വകാര്യ സ്ഥാപനം ഈ ഭാഗത്ത് വീണ്ടും മണ്ണടുപ്പ് നടത്തിയത്. ഇതോടെ എപ്പോള് വേണമെങ്കിലും പ്രദേശം ഇടിഞ്ഞു വീഴാം എന്ന സ്ഥിതിയിലാണ്. നാളുകള്ക്കു മുമ്ബ് മഴക്കാലത്ത് മലയുടെ ഒരു ഭാഗം തെന്നിമാറി വീടിനോട് ചേര്ന്നു നിന്നെങ്കിലും തലനാരിഴയ്ക്ക് അപകടാവസ്ഥ ഒഴിവാകുകയായിരുന്നു. ഇത്തരത്തില് ഏതുനിമിഷവും വന്ദുരന്തം മുന്നില് കണ്ടാണ് ഇവിടുത്തുകാര് കഴിയുന്നത്.